واشنگٹن (اے پی پی) امریکی صدر ڈونلڈ ٹرمپ پارینے کہ اونا انتظامیہ چین اتون اوار ہرملک اتون اواری اٹ کوروناوائرس (کوویڈ۔ 19) ویکسین ءِ اتنگ کن تیار ءِ۔ کوویڈ۔ 19 ویکسین ءِ مہالو اتنگ کن چین اتون کاریم کننگ نا سوج انا ورندی ٹی ٹرمپ سے شنبے نادے آ پارے” جوان ءُ بھرم اس دوئی کننگ کن نن ہر ملک اتون اواری اٹ کاریم کننگ کن تیار اُن“۔ اوپارے کہ نن ویکسین تیار کننگ و دوائی تا تیاری ٹی بھاز جوان کاریم کننگ اُن۔ اوپارے کہ اومیت کننگ انگ ءِ کہ دا ویکسین اومیت آن کیہی زیات مہالو بریک و دا الس کن دمدستی وڑاٹ دستیاب مریک انتئے کہ امریکی فوج دادے سرکننگ اٹ کمکار مریک۔
